UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Koroonakriis on toonud kaasa ka mure demokraatia pärast
#000003
COVID-19 on kaasa toonud lisaks tervisemurele ka mure demokraatia pärast. Näiteks Hispaania poliitikud ei anna enam avalikkusele aru oma tegevusest, paremäärmuslik Vox ei kohku tagasi valetamisest, et rahvast hirmutada, ning ka kriis ei ole pannud poliitikuid ühiselt tegutsema.
#000005
Eestis oleme näinud korduvalt, kuidas valitsuspoliitikud üritavad kasutada viirusekriisi ära selleks, et oma tahtmist läbi suruda. Ungari ja Poola juhid on kasutanud võimalust oma ainuvõimu tugevdamiseks. Iisraeli peaminister püüab eriolukorda ära kasutada seaduste muutmiseks, et pääseda kohtu alla andmisest.
#000006
Hispaanias tähendab eriolukord muu hulgas seda, et kodanike arupärimistele enam ei vastata. Ka ajakirjanikud ei pääse enam dokumentidele ligi, kirjutab El Pais. Muu hulgas ei avalikustata asjatundjate komisjoni koosolekute protokolle, millest valitsus kriisiotsuseid tehes enda sõnul lähtub.
#000007
Terviseministeerium keeldub avalikustamast andmeid selle kohta, kui palju teste ühes või teises piirkonnas on tehtud. Samuti ei pääse ajakirjanikud ligi hankedokumentidele, mis puudutavad 640 000 vigaseks osutunud kiirtesti ostmist Hiinast. Ka pressikonverentsil ei vastanud terviseminister ajakirjanike küsimustele, kes on see salapärane vahendaja, kelle kaudu valitsus asju ajas. 2014. aastal vastu võetud läbipaistvusseaduse järgi peaks ministeerium vaatamata kriisile aru andma, kuidas maksumaksja raha kulutatakse.
#000008
Ka opositsioon pole parem. Hiljuti pani paremäärmuslik Vox Twitterisse hirmuäratava foto kümnetest Hispaania lippu mähitud kirstudest, mida läbi Madridi kesklinna viiakse. Pealkirjas seisis: "See kirjeldab täielikult seda valu, mida valitsus ja kaasajooksikust meedia püüavad varjata." Pilt oli tegelikult vale: kirstud olid digitaalselt tänavapildile lisatud.
#000009
Kuigi Maailma Terviseorganisatsioon on Hispaaniat kriisimeetmete eest tunnustanud, on Voxi liider ähvardanud valitsuse kohtusse kaevata, et nad midagi ei tee. Ka Kataloonia president Quim Torra lisab pidevalt hagu kriisitulle, õõnestades inimeste usaldust kriisimeetmete vastu. Ta ei jäta kasutamata ühtki võimalust, et keskvalitsust kritiseerida ja toonitada, et iseseisvana oleks Kataloonia palju paremini kriisiga hakkama saanud.
#000010
Paar nädalat tagasi tegi Hispaania sotsialistist peaminister Pedro Sanchez teistele erakondadele ettepaneku ühiskondliku kokkuleppe sõlmimiseks, et niipea kui viirusest jagu saadud, majandus võimalikult kiiresti üles ehitada. Arvamusküsitlused näitasid, et 92 protsenti hispaanlastest toetaks kokkulepet.
#000011
Ka sotsialistide peamine rivaal, suurim opostitsioonierakond Rahvapartei lubas algul lepinguga ühineda. Erakonna juht Pablo Casado ütles suurejooneliselt, et "me saame sellest koos jagu". Peagi aga naasis ta oma vana jutu juurde, süüdistades valitsust ülbuses, valetamises ja ebakompetentsuses ning lükkas ühiskondliku kokkuleppe ettepaneku tagasi.
#000012
Sotsialistide valitsusse on kaasatud ka vasakäärmuslik Podemos ja vaatlejate sõnul hakkas Casado pelgama, et vasakpoolsed plaanivad lepingu abil mingit autoritaarset võimuhaaramist.
#000013
Kõigele lisaks pakuvad pidevalt kontrasti naaberriigi Portugali küpselt käituvad poliitikud. Portugalis pakkus isegi opositsiooniliider peaministrile kriisis oma toetust. See uudis levis Hispaanias kulutulena kui näide riigimehelikkusest, millest oma maa kemplevatel poliitikutel ka kriisiolukorras puudu jääb.
#000014
Eesti plaanib antigeeni kiirtestid jaanuari lõpus kasutusele võtta
#000015
Kataloonias pandi 200 000 inimest koroonakarantiini
#000016
Kuuendik Eesti elanikest eelistab autoritaarset riigikorraldust
#000017
Poola opositsioon: presidendivalimised 10. mail oleks riigipööre
#000019
Kratt ennustab Pariisi kliimaeesmärgi purunemist lähikümnendiks
#000020
Türgi välisminister: meie julgeolekumured on sama tähtsad kui Soome ja Rootsi omad
#000022
Riik tahab Tallinnas avada ka neljanda riigigümnaasiumi
#000023
Ryanair sulgeb Tallinnast veel seitse lennuliini
#000026
Kreml mõistis kuulsa Vene ajakirjaniku tagaselja vangi
#000027
Tarmu Tammerk: valimiste kajastamisest ERR-is
#000030
Azovstali kaitsjad: Ukraina põgenikule tuleks esitada kolm kontrollküsimust
#000031
Ukraina luure: riigi pinnal on üle 300 000 Vene sõduri
#000032
Põhjamaad lahkuvad rahvusvahelisest ajakirjanike liidust
#000034
Volgogradis ripuvad taas Stalingradi teeviidad
#000036
Maksu- ja tolliamet avastas salajase sigaretitehase
#000037
Kahe nädalaga on universaalteenusest loobunud 4600 klienti
#000038
Pangad annavad kodulaenu aastatagusest märksa krõbedama intressiga
#000039
Veebruari algus toob veidi kargema õhu
#000040
Kullamäe klubi sai eurosarjas tähtsa võidu
#000042
Vene olümpiajuht: praegune seis on olümpialiikumise jaoks vastuvõetamatu
#000043
McDonald's loodab tõrjuda noortekampe klassikalise muusika ja wifi-keeluga
#000044
Eesti muusikaajaloo kirjutamisele kulus Nõukogude ajal 20 aastat
#000045
Täispikk tabel: loe, mida Eesti inimesed mullu kinodes vaatasid
#000046
Viljandi pärimusmuusika festival toob üheks korraks kokku ansambli Vägilased
#000049
Eesti võistleb Eurovisiooni teises poolfinaalis
#000050
Rootsi erakondade juhid arutasid peaministri kutsel julgeolekuolukorda
#000051
TÜ kliinikum tahab oma tegevust Tallinnas laiendada
#000052
Saks: Ukraina pole veel valmis hävitajaid vastu võtma
#000053
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000057